नारीमा प्रशस्तहिम्मत र आँट छ। तर कतिपय अवस्थामा उनीहरू आफ्नो यो शक्ति पनि थाहा नपाएर ‘आफ्नै नाभिको सुगन्ध खोज्न जंगलभर भौतारिने कस्तुरी’ कोअवस्थामा भेटिन्छन्। त्यस्तो अवस्थाबाट मुक्ति पनि नारी दिवसको लक्ष्य र गन्तव्य दुवै हुनुपर्छ। त्यसो हुन सकेमात्र नारीले अधिकारबाट सुशोभित हुने अवसर पाउँछन्। अनि नारी दिवस मनाउनुको अर्थ पनि प्रमाणित हुन्छ । हैन, यसलाई कर्मकाण्डी दायराबाट बाहिर ननिकाल्ने हो भने नारी दिवसले पनि उही डायनोसारको नियति भोग्ने निश्चित छ किनकि समयानुसार चल्न÷भिज्न नसक्ने कुनै तत्त्व आजसम्म यस धर्तीमा टिकिरहेको इतिहास छैन । यिनै वाचाका साथ धूमधामसँग नारी दिवस मनाइरहनुभएका सम्पूर्णमा नारी दिवसको हार्दिक शुभकामना ! निर्देशक, नेपाल रिपब्लिक मिडिया aakriti72@gmail.com
